CELEX: 62014TN0217
Language: lt
Date: 2014-04-09 00:00:00
Title: Byla T-217/14: 2014 m. balandžio 9 d. pareikštas ieškinys byloje Gmina Kosakowo/Komisija

30.6.2014   
            
            
               LT
            
            
               Europos Sąjungos oficialusis leidinys
            
            
               C 202/26
            
         2014 m. balandžio 9 d. pareikštas ieškinys byloje Gmina Kosakowo/Komisija
   
   (Byla T-217/14)
   2014/C 202/33
   Proceso kalba: lenkų
   
      Šalys
   
   
      Ieškovė: Gmina Kosakowo (Kosakovas Lenkija), atstovaujama radca rawny M. Leśny
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. vasario 11 d. Europos Komisijos sprendimą byloje SA. 35388, kuriuo Lenkijai nurodoma iš Gdynios-Kosakovo oro uosto susigrąžinti neteisėtą valstybės pagalbą,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas
               
                           —
                        
                        
                           Klaidingai nustatytos faktinės aplinkybės, kuriomis grindžiamas ginčijamas sprendimas.
                        
                     
         
               2.
            
            
               Antrasis ieškinio pagrindas
               
                           —
                        
                        
                           SESV 107 straipsnio 1 dalies pažeidimas, padarius nepagrįstą išvadą, kad Gmina Kosakowo suteikė valstybės pagalbą ir taip pažeidė šią nuostatą, nes akcijų bendrovėje Port Lotniczy Gdynia – Kosakowo sp. z o.o. įsigijimas buvo atsiskaitymas už žemės nuomos sutartį. Be to, Europos Komisija neteisingai taikė privataus investuotojo testą.
                        
                     
         
               3.
            
            
               Trečiasis ieškinio pagrindas
               
                           —
                        
                        
                           Šių procedūros nuostatų pažeidimas: SESV 107 straipsnio 1 dalies, atsižvelgiant į Tarybos reglamento (EB) Nr. 659/1999 5 straipsnio 1 dalį, neteisingai taikius privataus investuotojo testą; 7 straipsnio 5 dalies, atsižvelgiant į Tarybos reglamento (EB) Nr. 659/1999 13 straipsnio 1 dalį, neteisingai nustačius grąžintinos pagalbos sumą, į kurią įtrauktos saugumui ir infrastruktūrai skirtos išlaidos; SESV 296 straipsnio antros pastraipos, netinkamai motyvavus ginčijamą sprendimą, kuriame nėra esminių elementų, leidžiančių nustatyti jo motyvus.